คลังอุบขยายเวลาลดภาษีน้ำมันดีเซลต่อหรือไม่
คลัง แจงใช้ภาษีช่วยตรึงราคาน้ำมันดีเซลแพงเป็นไปได้หมด ทั้งขยายเวลา หรือ ลดภาษีเพิ่มให้มากกว่า 3 บาท
15 พ.ค. 2565

นายกฤษฏา จีนะวิจารณะ ปลัดกระทรวงการคลัง เปิดเผยว่า เรื่องการต่ออายุลดภาษีสรรพสามิตน้ำมันดีเซลลิตรละ 3 บาท ขณะนี้ยังเหลือเวลาพิจารณาถึงวันที่ 20 พ.ค. ซึ่งนโยบายช่วยเหลือมีแน่นอน ทั้งการขยายอายุลดภาษีดีเซลออกไป หรือ จะมีการลดภาษีเพิ่มเติมให้มากกว่า 3 บาท ที่ลดให้อยู่ในปัจจุบันส่วนจะเลือกใช้แนวทางใดบ้าง ต้องขอพิจารณาอีกครั้ง ให้รอดู ซึ่งการลดภาษีดีเซลอีก สามารถทำได้ และยืนยันว่ากระทบกับฐานะการคลังทั้งปีสำหรับมาตรการลดภาษีสรรพสามิตดีเซลที่จะหมดอายุในวันที่ 20 พ.ค. นี้ ครม.ได้อนุมัติลดเก็บภาษีน้ำมันดีเซลทุกรายการลง 3 บาทต่อลิตร เป็นระยะเวลา 3 เดือน เพิ่มบรรเทาความเดือดร้อนของประชาชน ซึ่งที่ผ่านมาภาคเอกชนเสนอให้ขยายเวลาลดภาษีออกไปอีก 3 เดือนทั้งนี้คาดว่า การพิจารณาว่าจะต่ออายุการลดภาษีสรรพมิตน้ำมันดีเซลออกไปหรือไม่ หรือว่าจะให้มีการขยายเวลาและลดภาษีเพิ่ม จะเข้าสู่การประชุมคณะรัฐมนตรี (ครม.) ในวันอังคารที่ 17 พ.ค.นี้